Diari Oficial de la Generalitat Valenciana


Sumari del DOGV 5178, del 17-01-2006 (2005/14597)

ACORD de 15 de novembre de 2005, de la Comissió Territorial d'Urbanisme de València, relatiu a la modificació núm. 12 de les Normes subsidiàries de Sinarcas.
-------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14397


Data del document
:   15-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Sinarcas
    * pla d'urbanisme

ACORD de 15 de novembre de 2005, de la Comissió Territorial d'Urbanisme de València, relatiu a la modificació núm. 12 de les Normes subsidiàries de Sinarcas. [2005/X14396]  
En relació amb l'expedient remés per l'Ajuntament de Sinarcas referit a la modificació núm. 12 de les normes subsidiàries d'aquest municipi, es ressalten els antecedents i fonaments jurídics següents:  
Antecedents  
U. El projecte es va sotmetre a informació pública mitjançant un acord del ple de l'Ajuntament en sessió realitzada el dia 29 de juliol de 2004. Una vegada transcorregut el corresponent període d'exposició pública (DOGV núm. 4827, de data 25 d'agost de 2004 i anunci en el diari Levante d'1 de setembre de 2004), durant el qual no es va presentar cap al·legació, sobre la modificació va recaure acord plenari d'aprovació provisional en data 30 de setembre de 2004.  
Dos. El projecte consta de memòria i plànols.  
Tres. L'objecte de la modificació és destinar part del sòl no urbanitzable del municipi per a la instal·lació, fonamentalment, de plaques foltovoltaiques per a producció d'energia elèctrica i connexió a xarxa, i fins i tot a altres instal·lacions complementàries d'energies renovables. Amb aquest fi es proposa la modificació puntual de les normes subsidiàries de planejament municipal de Sinarcas en l'article següent, romanent la resta inalterades:  
Articulat vigent  
.../...  
Article 37.1. Zona d'aptitud agrícola  
En aquesta zona no es permet un altre ús que l'agrícola, i es permeten, això no obstant, edificacions per a emmagatzematge i guarda de collites i instruments de conreu i per a estada del propietari i dels treballadors d'acord amb les necessitats de l'explotació agrícola. El tipus de construcció haurà de ser adequat a la seua condició aïllada i queden prohibides les edificacions característiques de les zones urbanes, que hauran de cenyir-se, en qualsevol cas, al que estableix l'article 11 de la Llei 4/1992, de 5 de juny, de la Generalitat Valenciana, respecte al règim de parcel·lació i de construcció d'habitatges en el medi rural que modifica l'article 10 de la primera.  
En els xicotets caserius reflectits en el plànol de zonificació general és d'aplicació el que s'ha estipulat anteriorment, i es permeten com a excepció la reconstrucció del caseriu existent sempre que es realitze amb mitjans tradicionals i no es modifique l'estructura externa. Queden prohibides noves construccions.  
.../...  
Articulat modificat  
.../...  
Article 37.1. Zona d'aptitud agrícola  
En aquesta zona no es permet un altre ús que l'agrícola, i es permeten, això no obstant, edificacions per a emmagatzematge i guarda de collites i instruments de conreu i per a estada del propietari i dels treballadors d'acord amb les necessitats de l'explotació agrícola. El tipus de construcció haurà de ser adequat a la seua condició aïllada i queden prohibides les edificacions característiques de les zones urbanes, que hauran de cenyir-se en qualsevol cas al que estableix l'article 11 de la Llei 4/1992 de 5 de juny de la Generalitat Valenciana respecte al règim de parcel·lació i de construcció d'habitatges en el medi rural que modifica l'article 10 de la primera.  
En els xicotets caserius reflectits en el plànol de zonificació general és d'aplicació el que s'ha estipulat anteriorment, i es permeten com a excepció la reconstrucció del caseriu existent sempre que es realitze amb mitjans tradicionals i no es modifique l'estructura externa. Queden prohibides noves construccions.  
En l'àmbit delimitat com A (plànol 2), en raó de la seua baixa productivitat agrícola i adequada orientació, es permeten instal·lacions, fonamentalment, de plaques fotovoltaiques per a producció d'energia elèctrica i connexió a xarxa, i fins i tot altres instal·lacions complementàries d'energies renovables a mode demostratiu.  
.../...  
Quatre. Durant la tramitació de l'expedient s'han sol·licitat els informes següents:  
. Servei de conservació i explotació de la demarcació de carreteres de l'Estat. Ministeri de Foment.  
. Conselleria d'Agricultura, Pesca i Alimentació.  
. Servei Territorial de Medi Ambient de la Conselleria de Territori i Habitatge.  
Amb data 9 de setembre de 2005 es rep informe del Servei de conservació i explotació de la demarcació de carreteres de l'Estat del Ministeri de Foment del tenor literal següent:  
Atés que l'actuació urbanística referenciada se situa fora de la zona d'influència de la xarxa de carreteres de l'Estat, no és competència d'aquest servei emetre un informe al respecte.  
No obstant això, els vehicles que accedisquen a la zona en qüestió no podran utilitzar l'accés situat en el PK 209,540 (aproximadament) de la N-330, per qüestions de seguretat vial.  
Amb data 10 d'octubre de 2005 es rep informe del Servei Territorial de Medi Ambient del tenor literal següent:  
Visitada la zona en qüestió, en data 5 de maig de 2005, s'ha pogut comprovar que aproximadament el 50% de la zona A és terreny forestal compost per bosquina mediterrània (ginebres, coscoll, argelagues, timons, etc.), i la resta terreny erm amb escassa vegetació.  
Cinc. Sinarcas disposa de normes subsidiàries aprovades definitivament per la Comissió Territorial d'Urbanisme en data 1 d'octubre de 1985, amb una modificació aprovada.  
Sis. La comissió informativa de la Comissió Territorial d'Urbanisme de València, en sessió realitzada el 8 de novembre de 2005, va emetre un informe relatiu al projecte que ens ocupa, complint d'aquesta manera el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments Jurídics  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).  
Segon. La documentació està completa, a l'efecte del compliment del que preceptua l'article 27 de la LRAU.  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.  
Aquesta modificació comporta únicament una previsió de planejament que, en tot cas, haurà d'instrumentar-se posteriorment per mitjà d'un pla especial o d'una declaració d'interés comunitari, depenent de qui promoga l'activitat.  
Es justifica que no es necessite l'obtenció de declaració d'impacte ambiental per a la tramitació d'aquesta modificació de normes subsidiàries ja que, segons l'article 24 de la Llei 10/2004, de 9 de desembre, de sòl no urbanitzable, les instal·lacions per a generació d'energia renovable estaran sotmeses, per a la seua implantació, a la declaració d'impacte ambiental de l'activitat, del sòl i dels terrenys immediats a l'explotació, incloent mesures de minimització dels impactes i la restauració ambiental i paisatgística posterior al cessament de l'explotació. La declaració d'impacte ambiental serà necessària, per tant, en el moment en què es tramite la implantació de l'activitat.  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Per aquesta raó, la Comissió Territorial d'Urbanisme en sessió realitzada el 15 de novembre de 2005, acorda:  
Aprovar definitivament la modificació núm. 2 de les normes subsidiàries de Sinarcas.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposen l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de data de recepció d'aquesta notificació.  
Si escau, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient, per analogia amb l'article 74.3.c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que s'estime oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven d'aquesta, d'acord amb l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2005.. El secretari de la Comissió Territorial d'Urbanisme: Alvaro Aleixandre Ortí.